Vita:Adrenalin

message: Tisztelt szerkesztő!
Aki tudja, mi az adrenalin, bizonyára érti, ami ide van írva. Én azért néztem meg a lapot, mert nem tudom...
"Katekolamin vagyis szimpatomimetikus hatású monoamin". Mi az, hogy katekolamin? A pirokatechin amin-származéka? A Brencsán-féle orvosi szótár szerint sympathomimetica -> sympaticomimetica: adrenerg-végkészüléket izgató szer. Az adrenerg címszónál: adrenalinnal hatást közvetítő. Vagyis az adrenalin adrenalinnal hatást közvetít? Ez nem tautológia? (Nyilván nem, de hát azért olvasom a lapot, mert nem értek hozzá.)
"Ily módon a fiziológiás adrenalin mennyiség csak a véreloszlást változtatja meg, és nem eredményez vérnyomásemelkedést." Sőt, a rengeteg értágító hatás vérnyomáscsökkenést kellene eredményezzen - gondolom én. A következő bekezdés viszont már a vérnyomásnövelő hatásról beszél. Az már nem fiziológiás mennyiség? Mitől lesz nagyobb az adrenalinmennyiség? Az izommunkától?
Fent csak kiragadtam két példát a nehézségeimből :) Arra lettem volna kíváncsi, a béta-blokkoló gyógyszeremnek van-e köze az adrenalinhoz. Merthogy ott emlegették az adrenerg szót. A receptorok lapon sem lettem okosabb... Az angol lapon annyit találtam, hogy "while cutaneous receptors are innervated by Aβ, Aδ and C fibers". Bár bétáról van szó, alfáról nincs, pedig olyan receptor is van - ennyit már tudok...
Szóval nem lehetne úgy szerkeszteni a lapot, hogy a magamfajta hülyék is értsenek belőle legalább egy keveset?
Köszönettel:
        GyL
Kedves GyL! Ha ez megnyugtat, a szerkesztők többsége sem érti.  Annak idején egy szakmabeli csinálta a cikket, aki nem gondolt az egyszerű halandók szempontjaira... – Μ. D. Fórum 2010. január 20., 12:30 (CET)
thread_title:  A megjegyzés lapról 

message: Kedves GyL! Itt a wikin találtam egy kis plusz információt ami részben megválaszolja a kérdésed:
Hormon#A velőállomány hormonjai
A katekolamin az a szerkezetére utal, katekolamin hormon, akár a noradrenalin.
A pirokatechin egy fenol semmi köze hozzá...
A szimpatomimetikumot pedig a szimpatikusidegrendszert izgató szereknek fordítanám...
Az adrenerget legtöbször azokat a receptorokat értjük ahol az átvitel adrenalinnal történik, tehát az adrenalin is hat ezekre a receptorokra.
Erős béta1 receptorokra gyakorolt hatása ami szíverő és szívfrekvencia növekedése koszorúerek és izomerek tágulása jön létre
Szintén erős hatással van a béta2 receptorokra ami a méhizomzat elernyedése és a hörgők tágulását okozza, ez utóbbi miatt használják anafilaxiás sokk esetén.
Ezzel remélem megmagyaráztam a fiziológiás adag csak a véreloszlást változtatja, míg nagyobb adagnál a szívmunka fokozódása kivált vérnyomásemelkedést.(Ellentétben ugye az értágítók csökkentik a vérnyomást.) A nagyobb adrenalinmennyiség a stressz, de az extrém sportok akár a bungee jumping is emeli.
Azt még elfelejtettem, hogy a béta (1,2,) blokkolók azok az adrenerg receptorokra fejtenek ki blokkoló hatást, ezért alkalmazzák a magas vérnyomás kezelésére.
Továbbá gyenge hatással van az alfa1 receptorokra, minek következtében a bőrerekben szűkíti az ereket, lép összehúzódik és a pupilla kitágul.
Alfa2 receptorokra is gyenge hatással bír minek következtében vércukorszintemelkedés és a belek elernyednek.
Az alfareceptorra a noradrenalin hat. Erős hatása van az alfa1 és 2 receptorokra, és gyenge hatással a béta1 és 2-re.
Az Aβ, Aδ és C rostok, pedig biztos a fájdalomérző idegpályákra utalhat...
Ha valamit szükségesnek találtok írjátok a cikkhez!
– phHG Vitáim, Közreműködéseim, 2010. január 21., 00:21 (CET)
Nem csoda, hogy érthetetlen, mert ez szó szerint egy tankönyvből van. – Gregorius P. vita 2010. január 21., 18:19 (CET)
replies: text: Rátennéd a linket? Hatalmas segítség lenne, mert a cikket létrehozó szerkesztő minden munkája lehet, hogy ugyanonnan származik. – Burumbátor Speakers’ Corner 2010. január 21., 18:36 (CET)
replies: text: :A forrást beírtam a forrásokhoz - ui. én is azt használtam a bevezető bővítésekor. – Gregorius P. vita 2010. január 21., 20:33 (CET)

text: Természetesen nem így értettem! Hanem úgy, hogy amennyiben egy műből lett a szócikk egy-az-egyben kimásolva szerinted, akkor jelezd a jogsértő sablonnal. De így is jó, csak ma már nem tudok ezzel foglalkozni. Üdv, – Burumbátor Speakers’ Corner 2010. január 21., 20:38 (CET)
Megnéztem a laptörténetben, és a jogsértő szöveg ekkor került fel:  Nem Szerkesztő:Csörföly D munkája. Nem tudom, ilyenkor mi a teendő, hogy az innentől számított szerkesztések törlődjenek. Copypaste sablon? – Gregorius P. vita 2010. január 21., 21:29 (CET)
replies: text: :: Kérésre átnéztem. Alapjában csak formailag javítottam. Szakmailag nem vagyok annyira jó a témában. Ha tényleg jogsértő a forrás felhasználása, azt nagyon sajnálnám, de nem tudom megítélni. Ebben alapjában gyógyszerészek és gyógyszervegyészek a kompetensek. Jó lenne, ha ők nyilatkoznának. A szerző is megszólalhatna, mert ez elég súlyos vád. A cikket is átírhatná közérthetőbbre.Lji1942 vita 2011. február 18., 16:21 (CET)
thread_title: Válasz